سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ بھارتی طلباء 21سے 24 جنوری 2023 کو بھوپال میں منعقد ہونے والے بھارت – بین الاقوامی سائنس فیسٹول میں  -2022 میں گنیز بک آف ورلڈ ریکارڈ کے لئے مقابلہ کریں گے اور دو نئے عالمی ریکارڈ قائم کرنے کی کوشش کریں گے
آئی آئی ایس ایف نے ایگریبوٹ  ، گھریلو آٹو میشن ، شہد اکٹھا کرنا اور فائبر سے فیبرک بنانے جیسی چار سرگرمیوں میں گنیز بک آف ورلڈ ریکارڈ قائم کرنے کی دو کوششیں کی جائیں گی
بایوٹیک اور ایگری ٹیک اسٹارٹ اپس کے علاوہ فیسٹول میں مقامی دستکاروں کے ذریعہ بنائے گئے اسمارٹ اور معلوماتی کھلونوں کی بھی نمائش کی جائے گی تاکہ انہیں عالمی سطح پر مقبول بنایا جاسکے: ڈاکٹر جتیندر سنگھ
سائنس اور ٹکنالوجی ، زمینی سائنس کے مرکزی وزیر مملکت ، وزیر اعظم کے دفتر ،عملے اور عوامی شکایات ، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج کہا ہے کہ بھارتی طلبا 21سے 24 جنوری 2023 کو بھوپال میں منعقد ہونے والے بھارت بین الاقوامی سائنس فیسٹول  – 2022 میں گنیز بک آف ریکارڈ س کے لئے مقابلہ کریں گے اور دو نئے عالمی ریکارڈ بنانے کی کوشش کریں گے ۔
وزیر موصوف نے بتایا کہ آئی آئی ایس ایف 2022 میں گنیز بک آف ورلڈ ریکارڈ کے لئے چار سرگرمیوں یعنی ایگریبوٹ  ، گھریلو آٹو میشن ، مکھیوں سے شہد اکٹھا کرنا اور فائبر سے فیبرک کے زمرے میں کوشش کریں گے ۔
آئی آئی ایس ایف -2022 اس طرح کے فیسٹول کی سیریز کا آٹھواں فیسٹول ہے ، جو 21سے 24 جنوری 2023 کو مدھیہ پردیش کے بھوپال میں مولانا آزاد نیشنل انسٹی ٹیوٹ آف ٹکنالوجی  میں منعقد کیا جارہا ہے ۔ امید ہے کہ اس فیسٹول میں 5000 مدعو کئے گئے مندوبین شرکت کریں گے اور 10000 مقامی لوگ روزانہ یہاں آئیں گے۔
ڈاکٹر جتیندرسنگھ نے سائنس کے تمام سکریٹریوں ، پرنسپل ،سائنسی مشیر اور مدھیہ پردیش حکومت کے سینئیر عہدے داروں کے ساتھ آن لائن قائمہ کمیٹی کی صدارت کرتے ہوئے بتایا کہ بھارت بین الاقوامی سائنس فیسٹول - 2022 کے لئے www.scienceindiafest.org. کے ذریعہ رجسٹریشن شروع ہوگیا ہے ۔
وزیر اعظم کے ذریعہ ‘‘ بھارتی کھلونوں کا میلہ -2021’’ کے افتتاح کو یاد کرتے ہوئے ، جو بھارتی کھلونو ں کی صنعت کی جامع ترقی کے لئے تمام فریقو ں کو اک ورچوئل پلیٹ فارم پر یکجا کرنے کا ایک منفرد قدم تھا ، ڈاکٹر جتیندر سنگھ نے کہا کہ دیہی کھلونوں کی صنعت کے لئے ایک بھارتی برانڈ تیار کرنے کے لئے تمام اقدامات کئے جائیں گے۔ انہو ں نے کہا کہ بایو ٹیک اور ایگری ٹیک اسٹارٹ اپس کے علاوہ فیسٹول میں مقامی دستکاروں کے ذریعہ تیار کئے گئے اسمارٹ اور معلوماتی کھلونوں کی نمائش بھی کی جائے گی تاکہ انہیں عالمی سطح پر مقبول بنایا جائے ۔
ڈاکٹر جتیندر سنگھ نے کہا کہ یہ فیسٹول پورے بھارت کے نوجوان طلبا ،سائنسدانوں اور تکنیکی ماہرین کو وزیر اعظم جناب نریندر مودی کے ذریعہ شروع کئے گئے اہم پروگراموں جیسے سووچھ بھارت ابھیان ، سووستھ بھارت ابھیان ، میک ان انڈیا ، ڈجیٹل انڈیا ، اسمارٹ ولیج ،اسمارٹ سٹیز ، نمامی گنگے ، انّت بھارت ابھیان سے متعلق معلومات اورنظریات کا تبادلہ کرنے کا ایک پلیٹ فارم فراہم کرتا ہے۔
آئی آئی ایس ایف 2022 کے مجوزہ پروگراموں کا میٹنگ میں تفصیل سے جائزہ لیا گیا۔ ان پروگراموں میں طلبا کا سائنس ولیج ، سائنس اور ٹکنالوجی کے نئے محاذوں سے تعارف ، کھیلوں اور کھلونوں کے ذریعہ سائنس ، طلبا کی اختراعات کا فیسٹول ، ویگیانکا  ، بین الاقوامی سائنس فلم فیسٹول ، گنیز ورلڈ ریکارڈ کے لئے کوشش ، دستکارو ں کا ٹکنالوجی ولیج ،ووکل فار لوکل ، نوجوان سائنسدانوں کا کنکلیو ، نئے دور کی ٹکنالوجی کا شور، این ایس او آئی ایم ،ایس ٹی ای ایم @ 2022- میگا سائنس اینڈ ٹکنالوجی نمائش ، اسٹارٹ اپ کانفرنس اور سائنس اور ٹکنالوجی کونسل کنکلیو شامل ہیں۔
ڈاکٹرجتیندر سنگھ نے کہا کہ آئی آئی ایس ایف نے زندگی کے مختلف پہلوؤں کو سائنس سے مربوط کرنے کے لئے اپنے اختراعی پروگراموں اور سرگرمیوں کے ذریعہ کافی پیش رفت کی ہے۔ ہر نئے ایڈیشن میں بھارت اور بیرونی ممالک کے شرکا کی تعداد میں اضافہ ہورہا ہے اور زیادہ سے زیادہ لوگوں کو اس سفر میں شامل کرے مطلوبہ نتائج سامنے آرہے ہیں۔ وزیر موصوف نے کہا کہ خلا کا محکمہ اور ایٹمی توانائی کا محکمہ بھی اس سال آئی آئی ایس ایف میں تعاون کررہے ہیں ، جو ایک اضافی دلچسپی ہے۔